Womens Cricket: ಭಾರತದ ಆರ್ಭಟಕ್ಕೆ ಶರಣಾದ ಶ್ರೀಲಂಕಾ, ಗೆಲುವಿನನಲ್ಲಿ ಮಿಂಚಿದ ಸ್ಮೃತಿ, ಶಫಾಲಿ, ರೇಣುಕಾ ಟಾಸ್ ಗೆದ್ದ ಭಾರತ ಮೊದಲು ಫೀಲ್ಡಿಂಗ್ ಆರಿಸಿಕೊಂಡಿತು. ರೇಣುಕಾ ಸಿಂಗ್ ಹಾಸಿನಿ ಪೆರೆರಾ 0, ವಿಂಶಿ ಗುಣರತ್ನೆ 3 ಮತ್ತು ಹರ್ಷಿತಾ ಸಮರ ವಿಕ್ರಮ 0 ವಿಕೆಟ್ ಅನ್ನು ಕಣ್ಣುಮುಚ್ಚಿ ಬಿಡುವಷ್ಟರಲ್ಲಿ ಹಾರಿಸಿದ್ದರು. ನಾಯಕಿ ಚಾಮರಿ ಅಟ್ಟಪಟ್ಟು 27 ರನ್ ಮತ್ತು ಅನುಷ್ಕಾ ಸಂಜೀವನಿ 25 ರನ್ ಉತ್ತಮ ಜೊತೆಯಾ ಕಟ್ಟುವ ಸೂಚನೆ ನೀಡಿದರು. ಆದರೆ ಮೇಘನಾ ಸಿಂಗ್ ಅಟ್ಟಪಟ್ಟು ವಿಕೆಟ್ ಹಾರಿಸಿದರೆ, ಅನುಷ್ಕಾ ರನೌಟ್ ಬಲೆಯಲ್ಲಿ ಬಿದ್ದರು. ಕವಿಶಾ ದಿಲ್ಹಾರಿ ಕೂಡ ಔಟಾದರು. ನಿಲಾಕ್ಷಿ ಡಿ ಸಿಲ್ವಾ ಮತ್ತು ಅಮ ಕಾಂಚನಾ ಕೊನೆಯ ಹಂತದ ತನಕ ಇನ್ನಿಂಗ್ಸ್ ಕಟ್ಟುವ ಪ್ರಯತ್ನ ಮಾಡಿದರು. ಆದರೆ ನಿಲಾಕ್ಷಿ 32 ರನ್ಗಳಿಸಿ ಔಟಾದರು. ಕೊನೆಯ ಆಟಗಾರ್ತಿಯರಿಂದ ಕಾಂಚನಗೆ ಉತ್ತಮ ಸಾಥ್ ಸಿಗಲಿಲ್ಲ. ಕಾಂಚನ 47 ರನ್ ಗಳಿಸಿ ಅಜೇಯರಾಗುಳಿದರು. ಭಾರತ 50 ಓವರುಗಳಲ್ಲಿ ಲಂಕಾ ತಂಡವನ್ನು 173 ರನ್ಗಳಿಗೆ ಆಲೌಟ್ ಮಾಡಿತ್ತು. ಭಾರತ ಪರ ರೇಣುಕಾ ಸಿಂಗ್ 4 ವಿಕೆಟ್ ಪಡೆದರೆ, ಮೇಘನಾ ಮತ್ತು ದೀಪ್ತಿ ಶರ್ಮಾ ತಲಾ 2 ವಿಕೆಟ್ ಉರುಳಿಸಿದರು. ಸವಾಲು ಬೆನ್ನಟ್ಟಿದ ಭಾರತಕ್ಕೆ ಸ್ಮೃತಿ ಮಂದಾನಾ ಮತ್ತು ಶಫಾಲಿ ವರ್ಮಾ ವಿಸ್ಪೋಟಕ ಆರಂಭ ತಂದುಕೊಟ್ಟರು. ಬೌಂಡರಿಗಳ ಸುರಿಮಳೆಯಾಯಿತು. ಕೇವಲ 25.4 ಓವರುಗಳಲ್ಲಿ ಭಾರತ ವಿಕೆಟ್ ನಷ್ಟವಿಲ್ಲದೆ ಗುರಿ ತಲುಪಿ 10 ವಿಕೆಟ್ಗಳ ಜಯ ದಾಖಲಿಸಿತು. ಮಂಧಾನ 83 ಎಸೆತಗಳಲ್ಲಿ ಅಜೇಯ 94 ರನ್ಗಳಿಸಿದರೆ, ಶಫಾಲಿ 71 ಎಸೆತಗಳಲ್ಲಿ 71 ರನ್ಗಳಿಸಿದರು. ಭಾರತ 3 ಪಂದ್ಯಗಳ ಸರಣಿಯಲ್ಲಿ 20 ಮುನ್ನಡೆ ಪಡೆದು ಸರಣಿಯನ್ನೂ ಗೆದ್ದುಕೊಂಡಿದೆ. The post Womens Cricket: ಭಾರತದ ಆರ್ಭಟಕ್ಕೆ ಶರಣಾದ ಶ್ರೀಲಂಕಾ, ಗೆಲುವಿನನಲ್ಲಿ ಮಿಂಚಿದ ಸ್ಮೃತಿ, ಶಫಾಲಿ, ರೇಣುಕಾ appeared first on Sports.